สวัสดีค่ะ อยากทราบว่า มารดาเป็นโรคเอดส์ค่ะ เคยไปตรวจตอนอายุ 12 ปี ที่โรงพยาบาลผลปรากฎว่าไม่มีเชื้อ อาจจะเป็นเพราะอายุที่ยังน้อยเกินไปรึป่าวคะ จึงไม่เจอเชื้อ แล้วเราต้องไปตรวจอีกรอบไหมคะ
สวัสดีค่ะ หากมารดามีการติดเชื้อ HIV ตั้งแต่ก่อนคลอดหรือในขณะตั้งครรภ์ แพทย์ก็จะมีการให้ยาต้านไวรัสเพื่อยับยั้งการแพร่กระจายเข้าไปสู่ทารกในครรภ์ รวมถึงใช้วิธีการผ่าตัดคลอดเพื่อลดโอกาสการติดเชื้อไปสู่ทารกในขณะคลอด และการงดให้นมบุตร ดังนั้น หากได้รับการดูแลรักษาจากแพทย์ โอกาสที่เด็กทารกที่คลอดออกมาจะติดเชื้อก็ถือว่ามีน้อยค่ะ และเมื่อคลอดออกมาแล้ว แพทย์ก็ย่อมทำการตรวจเด็กทารกว่ามีการติดเชื้อหรือไม่ ซึ่งหากในตอนนี้อายุ 12 ปีแล้ว ก็ย่อมแสดงว่าไม่ได้มีการติดเชื้อมาตั้งแต่แรกค่ะ เพราะหากติดเชื้อมาจากมารดาตั้งแต่คลอดออกมา ย่อมมีอาการแสดงต่างๆ แล้วค่ะ ส่วนการใช้ชีวิตอยู่ร่วมกันตามปกติกับคนที่มีเชื้อ HIV อยู่ ก็จะไม่ได้ทำให้มีการติดเชื้อ HIV แต่อย่างใดค่ะดังนั้น หาก ได้เคยตรวจแล้วพบว่าไม่มีการติดเชื้อ HIV ก็แสดงว่าไม่ได้มีการติดเชื้อ HIV อยู่ค่ะ และไม่จำเป็นต้องตรวจซ้ำ ยกเว้นในกรณีที่ไปมีความเสี่ยงมาเพิ่มอีกหลังจากนี้ เช่น การมีเพศสัมพันธ์ การรับเลือด เป็นต้น